CELEX: 22005D0641
Language: mt
Date: 2005-04-26 00:00:00
Title: Rakkomandazzjoni Nru 1/2005 tal-Kunsill ta' Assoċjazzjoni UE/Iżrael tas- 26 ta’ April 2005 dwar l-implimentazzjoni tal-Pjan t’Azzjoni UE/Iżrael

21.6.2006   
            
            
               MT
            
            
               Il-Ġurnal Uffiċjali ta' l-Unjoni Ewropea
            
            
               279
            
         RAKKOMANDAZZJONI Nru 1/2005 TAL-KUNSILL TA' ASSOĊJAZZJONI UE/IŻRAEL
   tas-26 ta’ April 2005
   dwar l-implimentazzjoni tal-Pjan t’Azzjoni UE/Iżrael
   (2005/641/KE)
   IL-KUNSILL TA’ ASSOĊJAZZJONI UE/IŻRAEL,
   Wara li kkunsidra l-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom minn naħa, u l-Istat ta’ Iżrael min-naħa l-oħra, u partikolarment l-Artikolu 69 tiegħu,
   Billi:
   
               (1)
            
            
               Artikolu 69 tal-Ftehim Ewro-Mediterranju jagħti s-setgħa lill-Kunsill ta' Assoċjazzjoni li jagħmel rakkomandazzjonijiet xierqa, għall-iskop li jintlaħqu l-għanijiet tal-Ftehim.
            
         
               (2)
            
            
               Skond l-Artikolu 79 tal-Ftehim Ewro-Mediterranju, il-Partijiet għandhom jieħdu l-miżuri ġenerali jew speċifiċi kollha meħtieġa sabiex iwettqu l-obbligazzjonijiet tagħhom skond il-Ftehim u għandhom jaraw li l-għanijiet stipulati fil-Ftehim jintlaħqu.
            
         
               (3)
            
            
               Il-Pjan t’Azzjoni UE- Iżrael għandu jgħin l-implimentazzjoni tal-Ftehim Ewro-Mediterranju permezz ta’ l-elaborazzjoni u l-ftehim bejn il-Partijiet dwar miżuri konkreti li jservu ta’ gwida prattika għal din l-implimentazzjoni.
            
         
               (4)
            
            
               Il-Pjan t’Azzjoni għandu l-għan doppju li jistipula miżuri konkreti għat-twettiq ta’ l-obbligazzjonijiet tal-Partijiet stipulati fil-Ftehim Ewro-Mediterranju u li jipprovdi qafas iktar wiesgħa għat-tisħiħ tar-relazzjonijiet UE-Iżrael sabiex dawn jinvolvu ammont sinifikanti ta’ integrazzjoni ekonomika u approfondiment ta' kooperazzjoni politika, skond l-għanijiet ġenerali tal-Ftehim Ewro-Mediterranju.
            
         
               (5)
            
            
               Il-Partijiet tal-Ftehim Ewro-Mediterranju ftiehmu dwar it-test tal-Pjan t’Azzjoni UE- Iżrael,
            
         ADOTTA R-RAKKOMANDAZZJONI LI ĠEJJA:
   Artikolu uniku
   Il-Kunsill ta’ Assoċjazzjoni jirrakkomanda li l-Partijiet jimplimentaw il-Pjan t’Azzjoni UE- Iżrael (1), sakemm din l-implimentazzjoni ikollha l-iskop li jintlaħqu l-għanijiet tal-Ftehim Ewro-Mediterranju.
   
      Magħmula fi Brussell, nhar is-26 ta’ April 2005.
      
         
            Għall-Kunsill ta’ Assoċjazzjoni
         
         
            Il-President
         
         S. SHALOM
      
   
   
      (1)  http://register.consilium.eu.int